《过安平小集》
宋代·王安中

王鲔未荐春，永叹念河曲。游子怀故乡，书剑就装束。

横流一苇航，归日三秋促。属骖饶阳道，解鞅获馆谷。

鸣乌尾毕逋，喜信乱城角。邑中二三子，彼美温如玉。

行李往来者，东道礼尤笃。一尊相劳苦，桃瓜间红绿。

深严布金地，良可避蒸溽。呼龙劝客留，雨声裂华屋。

诸公气吐虹，不鄙余录录。号呶叫博卢，露跣围弈局。

漫郎本何者，蒿蓬倚松竹。更不效天随，凄其茹杞菊。

作者简介：王安中(1075～1134) 北宋末、南宋初词人。字履道，号初寮。中山阳曲（今山西太原）人。年青时曾从师苏轼、晁说之。晁教以为学当谨初，故牓其室为初寮。哲宗元符三年(1100)进士。徽宗时历任翰林学士、尚书右丞。以谄事宦官梁师成、交结蔡攸获进，又附和宦官童贯、大臣王黼，赞成复燕山之议，出镇燕山府。后又任建雄军节度使、大名府尹兼北京留守司公事。靖康初，被贬送象州安置。高宗即位，又内徙道州，复任左中大夫，不久去世。